Môžem kombinovať rybí olej a ľanový olej?
Môžem kombinovať rybí olej a ľanový olej napr. s 1 hodinovým odstupom? Je potrebný väčší odstup alebo sa nemajú brať súčasne? Niekde som sa dočítala, že by mohlo dôjsť k negatívnym vedľajším účinkom, ktoré môžu viesť až k srdcovým problémom z dôvodu vytvárania krvných zrazenín. Je to pravda? Ďakujem
Dobrý deň,
ďakujeme za Vašu otázku.
Oba tieto oleje obsahujú omega-3 mastné kyseliny, ale nemajú totožné zloženie. Ľanový olej obsahuje kyselinu alfa linolénovú (ALA), ktorá sa v tele ešte musí premeniť na EPA (kyselina eikosapentaenová) a DHA (kyselina dokozahexaénová). Na rozdiel od rybieho oleja, ktorý obsahuje priamo EPA a DHA.
Nie sú mi známe žiadne relevantné štúdie, ktoré by potvrdzovali tvrdenie, že užívanie ľanového a rybieho oleja spôsobuje zvýšenú zrážanlivosť krvi. Práve naopak, vďaka omega-3 mastným kyselinám môžu tieto oleje znižovať zrážanlivosť krvi a preto je potrebné nastaviť správne dávkovanie, aby nedochádzalo k predávkovaniu, poprípade sa doporučuje zvýšená opatrnosť u ľudí, ktorí užívajú lieky na riedenie krvi. Je dôležité sledovať správny pomer medzi omega 3 a omega 6 mastnými kyselinami a zohľadniť aj individuálne potreby organizmu.
Prajem pekný zvyšok dňa.
S pozdravom
Mgr. Emma Halás Haluščíková